U boj protiv zlih sila: Hrvatska ima svoju školu za čarobnjake

Nasuprot kapelice sv. Antuna Padovanskog u Ravnoj Gori ovoga vikenda okupili su se hrvatski čarobnjaci. Cilj je jednostavan, zabaviti se, ali i nešto naučiti...

<p>Svaki fan “Harryja Pottera” želi ići u Hogwarts, a mi smo napravili svoj Hogwarts, govori Agata Mara, ravnateljica Škole magije Stara Sušica u Ravnoj Gori.</p><p>A Agata je, inače, <strong>Klaudia Paljar</strong> (34), asistentica na Fakultetu kemijskog inženjerstva na kojem predaje kemiju.</p><p>- Polaznike sam pozvala da se vrate u školu jer sam saznala da se događaju čudne stvari i tražim njihovu pomoć. Vrlo vjerojatno nam predstoji nadolazeća borba protiv zla - uvjerljivo govori Agata. Ovoga vikenda su prvi put u školu pozvani odrasli čarobnjaci i vještice, ukupno njih 35-ero. Svaki sudionik je dobio svoju ulogu i podijeljeni su po domovima. Istraživali su svijet magije koji su kreairali organizatori, u ovom slučaju o magijskoj povijesti od Hrvatske do Rusije, a učili su raditi i razne rituale. Klaudia objašnjava da je njihova škola slična kao u Hogwartsu u “Harryju Potteru”, ali se njihov svijet temelji na slavenskoj mitologiji. Njihovi čarobnjaci su drugačiji, a domovi se zovu Morana, Perun, Lada i Jarovit.</p><p>Ja sam stranac koji je došao pomoći u suzbijanju trenutačnih čudnih zbivanja u magičnom svijetu, rekla nam je <strong>Helena Panijan</strong> (25) iz Karlovca, sudionica radionice za odrasle, koja inače voli LARP - igranje uloga uživo, a želja joj je bila vidjeti kakav će biti ovaj čarobni svijet prilagođen odraslima.</p><p>Kaže kako joj je ovo prilika da se zabavi, a došla je zajedno s troje prijatelja. Rus Dimitar Pozorov, čarobnjačka verzija posebne policije koja hvata zločeste čarobnjake po svijetu, kaže da očekuje dobru zabavu. Dodaje da se LARP u svijetu koristi u razne svrhe, ne samo u zabavne, nego i edukacijske.</p><h2>'Zazivate li Boga ili Pottera'</h2><p>- Školu magije pokrenuli su članovi Udruge ljubitelja Harryja Pottera ‘Ministarstvo magije’ zajedno s članovima udruge Doma mladih Rijeka, a namijenjena je djeci i odraslima. Prvi put radimo školu za odrasle koja je bitno drugačija od one za djecu, a realizirali smo je uz pomoć kolega iz Terrible Creationsa - kaže nam ravnateljica.</p><p>Djelovanje Škole magije ne odobravaju dio okoline i svećenstvo. Svećenik kojeg smo upitali za komentar na rad Škole magije rekao nam je kako smatra da pojedinac odlučuje čime će hraniti svoju dušu i snositi posljedice svoje odluke.</p><p>- Kako usmjeriti djecu koja će u tom smjeru ići i rasti, biramo pak mi odrasli. Koga zazivamo u lijepim trenucima ili pak u opasnim situacijama? Zazivamo: ‘O Bože’, tko zaziva: ‘O Harryju Potteru’, primjeri su koji jasno govore da čovjekova duša jako dobro poznaje duhovnu stvarnost, no poznajemo li je mi, ljudi? - naglašava svećenik koji vjeruje da se članovi i organizatori te oni koji se odazovu na ovakve nazovimo “škole” traže i da još lutaju te poručuje da ono što možemo je da molimo za njihov susret sa živim Bogom.</p><p>- Ne radimo ništa takvoga, roditelji su oduševljeni što s djecom ovdje učimo stvari koje će im kasnije biti korisne u školi. Najzadovoljniji su s našom radionicom “Obranom od mračnih sila” jer to su sve djeca koja obično imaju problema u školi, oni su malo izdvojeni od ostalih jer vole baš Harryja Pottera i takve stvari. Oni su u manjini u razredu, njima se rugaju, smiju im se, a ovdje se nađu s djecom koja su isto takva i odmah se povežu jedni s drugima - kaže nam ravnateljica, s kojom se slaže i ministar Ministarstva magije Hrvatske, predsjednik Udruge ljubitelja Harryja Pottera, <strong>Martin Gašparić</strong> (27). On je inače student kemije, koji je od malih nogu fan Harryja Pottera, čije je knjige pročitao pet puta, a filmove pogledao više od dvadeset puta.</p><h2>Kemija, biologija, zoologija...</h2><p>- Naša škola je jedan od dobrih načina kako se djeci može približiti svakodnevni svijet i kako ih se može educirati, a to zapravo i radimo. Djecu na svojim radionicima Škole magije učimo korisnim stvarima, učimo ih osnovama kemije, biologije, zoologije, učimo ih nešto što će im kasnije koristiti u životu. Nema tu nikakvog prizivanja duhova ili nešto što bi se moglo prozvati sotonizmom. Svatko bi htio biti dio magičnog svijeta, koristiti magiju i biti čarobnjak. Magija bi mi bila potrebna tek za sitne stvari u svakodnevnom životu, da ne moram voziti, nego da pucnem prstima i stvorim se drugdje. Magija je svuda oko nas - zaključuje Martin. </p><h2>Dvorac Stara Sušica</h2><p>Nasuprot kapelice sv. Antuna Padovanskog ovoga vikenda okupili su se hrvatski čarobnjaci. Cilj je jednostavan, zabaviti se, ali i nešto naučiti.</p><h2>Igranje uloga uživo</h2><p>U SAD-u je ovaj pojam poznat i kao ‘LARP’. U svijetu se koristi u razne svrhe. Od team buildinga, preko edukacijiskih svrha, pa sve do zabave.</p><h2>Inače se normalno odijevamo</h2><p>Nastaju prijateljstva za cijeli život u našoj školi. Naprimjer, naša radionica ‘Obrana od mračnih sila’ je zapravo antibullying radionica...</p><p>- Tu nema sotonizma i prizivanje duhova, djeca uče korisne stvari - iz škole su sigurni da dobro utječu na djecu.</p><p>- Ti ljudi lutaju, a ja se molim da pronađu živoga boga... - svećenstvo nije oduševljeno njihovom školom.</p><p><strong>VIDI OVO! <a href="https://joomboos.24sata.hr/bez-srama/kendall-jenner-se-bas-ne-voli-skrivati-9513">Kendall Jenner se baš ne voli skrivati</a>.</strong></p><p><strong>VIDI OVO! <a href="https://joomboos.24sata.hr/bez-srama/sve-bieberove-bivse-koga-je-sve-ljubio-prije-hailey-9543">Ovo su sve Bieberove bivše: Koga je Justin ljubio prije zaručnice</a>.</strong></p>